
	Comisia pentru buget,

finanţe şi bănci

Bucureşti,     10.11.2020    

Nr. 4c-2/81
	
	Comisia pentru agricultură, silvicultură, industrie alimentară şi servicii specifice

Bucureşti,        10.11.2020 

Nr. 4c-5/553
PLx. 18/2020


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege pentru aprobarea Ordonanţei de urgență a Guvernului nr.78/2019 privind modificarea unor acte normative şi stabilirea unor măsuri în domeniul agriculturii, precum şi pentru aprobarea unor măsuri fiscal - bugetare, trimis cu adresa nr. PLx. 18/2020, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

George - Gabriel VIŞAN
	PREŞEDINTE,

Alexandru STĂNESCU 

RAPORT COMUN 

asupra proiectului de Lege pentru aprobarea Ordonanţei de urgență a Guvernului nr.78/2019 privind modificarea unor acte normative şi stabilirea unor măsuri în domeniul agriculturii, precum şi pentru aprobarea unor 
măsuri fiscal - bugetare
În conformitate cu prevederile art. 94 și 115 din Regulamentul Camerei Deputaţilor, republicat, Comisia pentru buget, finanțe și bănci și Comisia pentru agricultură, silvicultură, industrie alimentară și servicii specifice au fost sesizate, spre dezbatere pe fond, în procedură de urgență, cu proiectul de Lege pentru aprobarea Ordonanţei de urgență a Guvernului nr.78/2019 privind modificarea unor acte normative şi stabilirea unor măsuri în domeniul agriculturii, precum şi pentru aprobarea unor măsuri fiscal - bugetare.

Senatul, în calitate de primă Cameră sesizată, a adoptat proiectul de lege în şedinţa din data de 10 februarie 2020.  

Conform prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, Camera Deputaţilor este Cameră decizională.
La întocmirea raportului s-a avut în vedere avizul favorabil al Comisiei pentru administrație publică și amenajarea teritoriului, avizul favorabil cu amendamente al Comisiei pentru învățământ, știință, tineret și sport și avizul favorabil al Consiliului Legislativ. 

Proiectul de lege supus dezbaterii, online, are ca obiect de reglementare modificarea unor acte normative din domeniul agriculturii, precum şi din domeniul fiscal-bugetar. Principalele prevederi se referă la: modificarea Ordonanţei de urgenţă a Guvernului nr.34/2013, prin prelungirea termenului de la care devine obligatorie aplicarea amenajamentului pastoral, suspendarea aplicării în anul 2020 a Legii nr.509/2006, amânarea intrării în vigoare a Legii nr.133/2019, abrogarea Ordonanţei Guvernului nr.23/2017 privind plata defalcată a taxa pe valoarea adăugată.
În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru buget, finanţe şi bănci  şi Comisia pentru agricultură, silvicultură, industrie alimentară şi servicii specifice şi-au desfăşurat lucrările online în ședințe separate în data de 10 noiembrie 2020.

La lucrările Comisiei pentru agricultură, silvicultură, industrie alimentară membrii acesteia au fost prezenți conform listei de prezență, iar la lucrările online ale Comisiei pentru buget, finanţe şi bănci deputații şi-au înregistrat prezența conform listei de prezenţă.
În urma dezbaterii online a proiectului de lege şi a opiniilor exprimate, deputații prezenți, au hotărât cu majoritate  de voturi, să propună plenului Camerei Deputaţilor raportul comun de adoptare a proiectului de Lege pentru aprobarea Ordonanței de urgență a Guvernului nr.78/2019 privind modificarea unor acte normative şi stabilirea unor măsuri în domeniul agriculturii, precum şi pentru aprobarea unor măsuri fiscal - bugetare, cu amendamentele admise prezentate în Anexa nr. 1.
Amendamentele respinse se regăsesc în Anexa nr. 2.
În raport cu obiectul şi conţinutul său, proiectul de lege face parte din categoria legilor ordinare.
	    PREŞEDINTE,

George - Gabriel VIŞAN

	PREŞEDINTE,
Alexandru STĂNESCU

	SECRETAR,

Andrei POP
	SECRETAR,
Dan CIOCAN


	Şef serviciu

Giorgiana Ene
Consilier parlamentar

Vasilica Popa
	Consilier parlamentar

Anton Păştinaru

Consilier parlamentar

Dr.Gabriela Ciurea


Anexa nr. 1
AMENDAMENTE ADMISE

În urma examinării, Comisiile propun adoptarea proiectului de lege cu următorul amendament:
	Nr. crt.
	Text ordonanță
	Text Senat
	Text propus de comisie

(autorul amendamentului admis)
	Motivare

	1. 
	
	Titlul legii:

Lege
pentru aprobarea Ordonanței de urgență a Guvernului nr. 78/2019 privind modificarea unor acte normative și stabilirea unor măsuri în domeniul agriculturii, precum și pentru aprobarea unor măsuri fiscal-bugetare
	Nemodificat 
	

	2. 
	
	Articol unic. - Se aprobă Ordonanța de urgență a Guvernului nr. 78/2019 privind modificarea unor acte normative și stabilirea unor măsuri în domeniul agriculturii, precum și pentru aprobarea unor măsuri fiscal-bugetare , publicată în Monitorul oficial al României, Partea I, nr. 1031 din 23 decembrie 2019.
	Articol I. - Se aprobă Ordonanța de urgență a Guvernului nr. 78/2019 privind modificarea unor acte normative și stabilirea unor măsuri în domeniul agriculturii, precum și pentru aprobarea unor măsuri fiscal-bugetare , publicată în Monitorul oficial al României, Partea I, nr. 1031 din 23 decembrie 2019, cu următoarele modificări şi completări:
	

	3. 
	Titlul ordonanței de urgență

ORDONANŢĂ DE URGENŢĂ privind modificarea unor acte normative şi stabilirea unor măsuri în domeniul agriculturii, precum şi pentru aprobarea unor măsuri fiscal-bugetare
	
	Nemodificat 
	

	4. 
	Art. I. - La articolul 10 din Ordonanţa de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, publicată în Monitorul Oficial al României, Partea I, nr. 267 din 13 mai 2013, aprobată cu modificări şi completări prin Legea nr. 86/2014, cu modificările şi completările ulterioare, alineatul (1) se modifică şi va avea următorul cuprins:

„Art. 10. - (1) În vederea accesării fondurilor europene aferente plăţilor pe suprafaţă, utilizatorii de pajişti, persoane fizice şi juridice, în calitate de proprietari şi/sau deţinători legali ai dreptului de utilizare a terenului, au obligaţia ca anual să asigure încărcătura minimă de 0,3 UVM/ha, în oricare din zilele perioadei de păşunat, ori cosirea cel puţin o dată pe an a vegetaţiei. Începând cu anul 2021 este obligatorie aplicarea amenajamentului pastoral.”
	
	- La articolul I, alineatul 1 al articolului 10 se modifică și va avea următorul cuprins:

„(1) În vederea accesării fondurilor europene aferente plăţilor pe suprafaţă, utilizatorii de pajişti, persoane fizice şi juridice, în calitate de proprietari şi/sau deţinători legali ai dreptului de utilizare a terenului, au obligaţia ca anual să asigure încărcătura minimă de 0,3 UVM/ha, în oricare din zilele perioadei de păşunat, ori cosirea cel puţin o dată pe an a vegetaţiei. Începând cu data de 1 ianuarie 2022 este obligatorie aplicarea amenajamentului pastoral.
	

	5. 
	Art. II. - În perioada 1 ianuarie 2020 - 31 decembrie 2020 se suspendă aplicarea prevederilor Legii nr. 509/2006 privind acordarea de miere de albine ca supliment nutritiv pentru preşcolari şi elevii din învăţământul primar de stat, privat şi confesional, publicată în Monitorul Oficial al României, Partea I, nr. 18 din 11 ianuarie 2007, cu modificările şi completările ulterioare.
	
	
	

	6. 
	Art. III. - Articolul 11 din Legea nr. 133/2019 pentru înfiinţarea Agenţiei pentru Calitatea şi Marketingul Produselor Agroalimentare, publicată în Monitorul Oficial al României, Partea I, nr. 576 din 15 iulie 2019, se modifică şi va avea următorul cuprins: 

„Art. 11.  Prezenta lege intră în vigoare la 1 ianuarie 2021.”
	
	Nemodificat 
	

	7. 
	Art. IV. – Prin derogare de la prevederile art. 54 alin. (2) din Legea nr. 500/2002 privind finanţele publice, cu modificările şi completările ulterioare, în anul 2019, pentru ultima lună, termenul-limită pentru transmiterea propunerilor ordonatorilor principali de credite este 23 decembrie 2019.
	
	Nemodificat 
	

	8. 
	Art. V. - Începând cu data intrării în vigoare a prezentei ordonanţe de urgenţă şi până la data de 23 decembrie 2019 dispoziţiile art. 54 alin. (1) şi (3) din Legea nr. 500/2002, cu modificările şi completările ulterioare, se aplică şi sumelor prevăzute la titlul 58 "Proiecte cu finanţare din Fonduri Externe Nerambursabile aferente cadrului financiar 2014-2020", care reprezintă poziţia din Clasificaţia bugetară a indicatorilor finanţelor publice în care sunt reflectate sumele alocate prin bugetele ordonatorilor principali de credite care derulează proiecte finanţate din fonduri externe nerambursabile.
	
	Nemodificat 
	

	9. 
	Art. VI. - (1) Ordonanţa Guvernului nr. 23/2017 privind plata defalcată a TVA, publicată în Monitorul Oficial al României, Partea I, nr. 706 din 31 august 2017, aprobată cu modificări şi completări prin Legea nr. 275/2017, se abrogă.
	
	Nemodificat 
	

	
	(2) Prevederile alin. (1) intră în vigoare la data de întâi a celei de a doua luni următoare publicării prezentei ordonanţe de urgenţă în Monitorul Oficial al României, Partea I.
	
	
	

	
	(3) Începând cu data publicării prezentei ordonanţei de urgenţă, organele fiscale nu mai operează înscrieri în Registrul persoanelor care aplică plata defalcată a TVA.
	
	
	

	
	(4) Până la data intrării în vigoare a prevederilor alin. (1), contul de TVA poate fi executat silit de către orice creditor, indiferent de natura creanţei.
	
	
	

	
	(5) În termen de 10 zile de la data intrării în vigoare a prevederilor alin. (1), unităţile Trezoreriei Statului la care persoanele care au aplicat mecanismul plăţii defalcate a TVA au deschise conturi de TVA transferă automat, fără nicio formalitate prealabilă în raport cu titularul contului, disponibilul existent în soldul conturilor de TVA în contul de disponibil al titularului deschis la aceeaşi unitate a Trezoreriei Statului pentru operaţiunile prevăzute la art. 6 alin. (1) din Ordonanţa de urgenţă a Guvernului nr. 146/2002 privind formarea şi utilizarea resurselor derulate prin trezoreria statului, republicată, cu modificările şi completările ulterioare.
	
	
	

	
	(6) În termenul prevăzut la alin. (5) persoanele care au aplicat mecanismul plăţii defalcate a TVA care nu au deschis la Trezoreria Statului contul prevăzut la art. 6 alin. (1) din Ordonanţa de urgenţă a Guvernului nr. 146/2002, republicată, cu modificările şi completările ulterioare, vor comunica unităţii Trezoreriei Statului contul curent deschis la o instituţie de credit în care se transferă sumele respective. În cazul în care aceste persoane nu comunică informaţii privind contul curent deschis la instituţia de credit, în baza unei liste a acestor persoane furnizate de Trezoreria Statului, organul fiscal solicită, în termen de 10 zile de la data primirii solicitării de la Trezoreria Statului, titularilor de cont aceste informaţii, pe care le transmite unităţilor Trezoreriei Statului în vederea transferului sumelor.
	
	La articolul VI, alineatul (6) se modifică și va avea următorul cuprins:
(6) În termenul prevăzut la alin. (5) persoanele care au aplicat mecanismul plăţii defalcate a TVA care nu au deschis la Trezoreria Statului contul prevăzut la art. 6 alin. (1) din Ordonanţa de urgenţă a Guvernului nr. 146/2002, republicată, cu modificările şi completările ulterioare, vor comunica unităţii Trezoreriei Statului contul curent deschis la o instituţie de credit în care se transferă sumele respective. În cazul în care aceste persoane nu comunică informaţii privind contul curent deschis la instituţia de credit, în baza unei liste a acestor persoane furnizate de Trezoreria Statului, organul fiscal solicită, în termen de 10 zile de la data primirii listei de la Trezoreria Statului, titularilor de cont aceste informaţii, pe care le transmite unităţilor Trezoreriei Statului în vederea transferului sumelor.
	Tehnică legislativă

	
	(7) Începând cu data intrării în vigoare a prevederilor alin. (1), prin conturile de TVA deschise la unităţile Trezoreriei Statului ale persoanelor care au aplicat mecanismul plăţii defalcate a TVA nu mai pot fi efectuate operaţiuni, cu excepţia celor prevăzute la alin. (5) şi (6).

	Art. II. – Pe durata stării de alertă, piețele agroalimentare în spații închise, târgurile, bâlciurile, piețele mixte şi volante, talciocurile, aşa cum sunt definite potrivit art. 7 alin. (1) din Hotărârea Guvernului nr. 348/2004 privind exercitarea comerțului cu produse şi servicii de piață în unele zone publice, cu modificările şi completările ulterioare, își vor putea continua activitatea, cu respectarea restricțiilor referitoare la distanțarea socială şi a măsurilor de protecție sanitară.

Autori:

Dep. Marcel Ciolacu – PSD

Senator Daniel Zamfir - PSD
	


Anexa nr. 2
AMENDAMENTE RESPINSE
În cursul dezbaterii, Comisiile au respins următoarele amendamente:

	Nr. crt.
	Text ordonanţă
	Text Senat
	Text propus de comisie

(autorul amendamentului admis)
	Motivarea admiterii/respingerii
	Camera decizională 

	1.
	Art. II. - În perioada 1 ianuarie 2020 - 31 decembrie 2020 se suspendă aplicarea prevederilor Legii nr. 509/2006 privind acordarea de miere de albine ca supliment nutritiv pentru preşcolari şi elevii din învăţământul primar de stat, privat şi confesional, publicată în Monitorul Oficial al României, Partea I, nr. 18 din 11 ianuarie 2007, cu modificările şi completările ulterioare.
	
	Art. II. - În perioada 1 ianuarie 2020 - 31 august 2020 se suspendă aplicarea prevederilor Legii nr. 509/2006 privind acordarea de miere de albine ca supliment nutritiv pentru preşcolari şi elevii din învăţământul primar de stat, privat şi confesional, publicată în Monitorul Oficial al României, Partea I, nr. 18 din 11 ianuarie 2007, cu modificările şi completările ulterioare.
Autor:

Comisia pentru învățământ, ştiinţă, tineret şi sport
	1. Pentru distribuirea mierii de albine la începutul anului școlar 2020-2021
2. 
	Camera Deputaţilor

	2.
	Art. III. - Articolul 11 din Legea nr. 133/2019 pentru înfiinţarea Agenţiei pentru Calitatea şi Marketingul Produselor Agroalimentare, publicată în Monitorul Oficial al României, Partea I, nr. 576 din 15 iulie 2019, se modifică şi va avea următorul cuprins: 

„Art. 11.  Prezenta lege intră în vigoare la 1 ianuarie 2021.”
	
	Art. III. - Articolul 11 din Legea nr. 133/2019 pentru înfiinţarea Agenţiei pentru Calitatea şi Marketingul Produselor Agroalimentare, publicată în Monitorul Oficial al României, Partea I, nr. 576 din 15 iulie 2019, se modifică şi va avea următorul cuprins:

„Art. 11. - Prezenta lege intră în vigoare la 1 septembrie 2020”
Autor:

Comisia pentru învățământ, ştiinţă, tineret şi sport
	1. Pentru distribuirea mierii de albine la începutul anului școlar 2020-2021
2. 
	Camera Deputaţilor

